ÚRAD VLÁDY 
SLOVENSKEJ REPUBLIKY                                                                 Na rokovanie vlády SR
 Sekcia obrany a bezpečnosti
						                                                    Dna      : 19. 4. 2001
						                                                    K bodu : 21
	                            K číslu  : 2737

S t a n o v i s k o 

k Návrhu na vyslanie jednotky Armády Slovenskej republiky
do mierovej misie Organizácie spojených národov UNFICYP na Cypre

I. 

	Materiál iniciatívne predkladá minister obrany spolu s ministrom zahraničných vecí.

II.

	Materiál obsahuje:       1.  Návrh uznesenia vlády SR
	2. Návrh uznesenia NR SR
                                                    3. Predkladaciu správu
4. Návrh na vyslanie
                                                    5. Kalkulačné náklady
                                                    6. Informáciu o výsledku pripomienkového konania
                                             	7. Návrh komuniké

III.

Cieľom materiálu je navrhnúť vláde schváliť vyčlenenie maximálne 280 vojakov Armády SR do mierovej misie OSN na Cypre na zabezpečenie veliteľských úloh vo veliteľstve misie UNFICYP a na plnenie hliadkovacích a monitorovacích úloh v zóne separácie. Slovenská republika bola orgánmi OSN požiadaná o vyslanie jednotky do tejto misie. Mierové sily OSN garantujú plnenie dosiahnutých dohôd a rezolúcie Bezpečnostnej rady OSN č. 186 zo 4. marca 1964. 

Iniciatívny návrh sa člení na dve základné časti: I. Medzinárodnopolitické súvislosti návrhu a  II. Vojensko – odborné súvislosti návrhu. Obsahom návrhu sú aj kalkulačné náklady spojené s vyslaním našej jednotky na Cyprus za obdobie jún až december 2001 v celkovom objeme 285,147 mil. Sk.

-2-

Uvedené finančné náklady nebudú mat vplyv na štátny rozpočet Slovenskej republiky. Budú sa hradiť z mimorozpočtových zdrojov MO SR. Tieto náklady však podliehajú refundácii od OSN v plnej výške.

Predkladaný materiál bol zaslaný na pripomienkovanie podpredsedovi vlády SR pre európsku integráciu, Ministerstvu zahraničných vecí SR a Ministerstvu financií SR. Neboli vznesené žiadne pripomienky.

Podľa Ústavy Slovenskej republiky čl. 119 písm. g) prináleží vláde SR prerokovať predmetný návrh na vyslanie jednotky Armády SR do mierových misií OSN a predložiť ho na rokovanie Národnej rade Slovenskej republiky. Navrhované uznesenie reaguje na uvedenú skutočnosť.

Stanovisko sekcie:

		Materiál je prehľadné vypracovaný a je konkrétny. Je predkladaný ako bezrozporový.

Vyslanie jednotky Armády Slovenskej republiky do mierovej misie OSN na Cypre je tiež v súlade s Programovým vyhlásením vlády Slovenskej republiky.

Vojaci našej armády v mierových operáciách viackrát úspešne zvládli požiadavky, ktoré boli od nich požadované. Slovenská republika tak dosiahla dobré výsledky na úseku podpory mierových aktivít vo svete. Ostatná výzva orgánov OSN je toho dôkazom.

Odporúča sa s materiálom i navrhovaným uznesením  súhlasiť.

Bratislava 18. apríla 2001